SUSCO รายได้พุ่ง หนุนกำไรไตรมาส 1/62 โต 79% มาที่ 164 ลบ.
SUSCO รายได้พุ่ง หนุนกำไรไตรมาส 1/62 โต 79% มาที่ 164 ลบ. จากปีก่อนกำไร 91.71 ลบ.
13 พ.ค. 2562

บริษัท ซัสโก้ จำกัด (มหาชน) หรือ SUSCO รายงานผลการดำเนินงานงวดไตรมาส 1/62 (รวมบริษัทย่อย) สิ้นสุดวันที่ 31 มี.ค. 62 มีกำไรสุทธิดังนี้

โดยผลการดำเนินงานในไตรมาสดังกล่าว มีผลกำไรเพิ่มขึ้น เนื่องจาก บริษัทฯ และบริษัทย่อยมีปริมาณการขายน้ำมันรวม 345.468 ล้านลิตร เพิ่มขึ้นจากช่วงเวลาเดียวกันของปี 2561 เป็นจำนวน 30.497 ล้านลิตร หรือเพิ่มขึ้น 9.68% มีรายได้รวมทั้งสิ้นเป็นจำนวน 6,931.47 ล้านบาท เพิ่มขึ้นจากช่วงเวลาเดียวกันของปี 2561 เป็นจำนวน 205.98 ล้านบาท หรือเพิ่มขึ้น 3.06% ด้วยสาเหตุที่สำคัญคือ รายได้จากการขาย-สุทธิเพิ่มขึ้น จากปริมาณการขาย และค่าการตลาดเฉลี่ยต่อลิตรที่เพิ่มขึ้น และรายได้อื่นเพิ่มขึ้น จากกำไรจากการจำหน่ายสินทรัพย์ที่เพิ่มขึ้นในไตรมาสที่ 1/ 62 บริษัทฯ และบริษัทย่อยมีกำไรก่อนภาษีเงินได้จำนวน 205.85 ล้านบาท เพิ่มขึ้นจากช่วงเวลาเดียวกันของปี 2561 เป็นจำนวน 92.32 ล้านบาท หรือเพิ่มขึ้น 81.31%
ทั้งนี้เนื่องจากรายการที่สำคัญคือ กำไรขั้นต้นเพิ่มขึ้น จากปริมาณการขายที่เพิ่มขึ้นและรายได้อื่นเพิ่มขึ้น จากกำไรจากการจำหน่ายสินทรัพย์ที่เพิ่มขึ้น ทำให้บริษัทฯ และบริษัทย่อยมีกำไรสุทธิหลังภาษีเงินได้จำนวน 164.03 ล้านบาท เพิ่มขึ้นจากช่วงเวลาเดียวกันของปี 2561 ที่มีจำนวน 91.71 ล้านบาท เป็นจำนวน 72.32 ล้านบาท หรือเพิ่มขึ้น 78.86%